เวียดนามประท้วงจีนกรณีทะเลจีนใต้
ผู้ประท้วงชาวเวียดนามประมาณ 100 คน พยายามเคลื่อนขบวนไปยังสถานทูตจีนในกรุงฮานอย แต่ถูกตำรวจสกัดด้วยการนำรั้วไปปิดกั้นถนนทุกเส้นที่มุ่งไปสู่สถานทูตจีน และตำรวจยังห้ามไม่ให้ประชาชนที่สัญจรไปมาเข้าไปมีส่วนร่วมในการประท้วง สำหรับการชุมนุมในครั้งนี้เพื่อแสดงความไม่พอใจรัฐบาลจีนที่มีท่าทีคุกคามและมีเจตนารุกล้ำพื้นที่พิพาทในทะเลจีนใต้ โดยถือว่าเป็นการประท้วงต่อต้านรัฐบาลจีนครั้งที่ 2 หลังการประท้วงครั้งแรกเริ่มต้นเมื่อ 5 สัปดาห์ก่อนทั้งนี้ความสัมพันธ์ระหว่างจีนกับเวียดนามในช่วง 1 เดือนที่ผ่านมาอยู่ในขั้นตึงเครียด เนื่องจากมีการกระทบกระทั่งเกิดขึ้นหลายครั้งในทะเลจีนใต้ ได้แก่ เหตุการณ์ที่จีนจับเรือประมงของเวียดนามและการตัดสายเคเบิลของเรือสำรวจทางทะเลของเวียดนาม ซึ่งผู้ประท้วงเห็นว่าการกระทำเหล่านี้แสดงให้เห็นว่าจีนมีเจตนาจะเปลี่ยนเขตเศรษฐกิจพิเศษของเวียดนามให้กลายเป็นพื้นที่พิพาท ซึ่งทั้งหมดนี้ก็เพื่อผลประโยชน์ของจีนทั้งสิ้น นอกจากเวียดนามแล้ว ประเทศที่มีความขัดแย้งและอ้างกรรมสิทธิ์ในทะเลจีนใต้ ได้แก่ บรูไน มาเลเซีย ฟิลิปปินส์และไต้หวัน
 ชาวเวียดนามชุมนุมประท้วงจีนที่มีท่าทีคุกคามและพยายามรุกล้ำพื้นที่พิพาทในทะเลจีนใต้
จีน,ทะเลจีนใต้,ประท้วง,พื้นที่พิพาท,สถานทูตจีน,เวียดนาม